Izziņa par atzinumos sniegtajiem iebildumiem par Ministru kabineta noteikumu projektu „ Grozījumi Ministru kabineta 2016. gada 15. jūlija noteikumos Nr. 477 „Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība”” (VSS-459) un tam pievienoto sākotnējās ietekmes novērtējuma ziņojumu (anotācija)

1. **Jautājumi, par kuriem saskaņošanā vienošanās nav panākta**

|  |  |  |  |  |
| --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 |
|  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019.gada 11. jūnijā (elektroniska saskaņošana) |
|  |  |
| Saskaņošanas dalībnieki | Tieslietu ministrija, Finanšu ministrija, Latvijas Pašvaldību savienības, Latvijas izglītības un zinātnes darbinieku arodbiedrības pārstāvji  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 |

**Tieslietu ministrija**

|  |  |  |  |  |
| --- | --- | --- | --- | --- |
| **1.** |  | Ministru kabineta 2016.gada 15.jūlija noteikumi Nr.477 "Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība" (turpmāk – Noteikumi Nr.477) ir izdoti saskaņā ar Izglītības likuma (turpmāk – IL) 14.panta 17.punktu, 17.panta trešās daļas 13.punktu un 59.panta trešo daļu.IL 14.panta 17.punkts paredz, ka Ministru kabinets nosaka finansēšanas kārtību speciālās izglītības iestādēs un vispārējās izglītības iestāžu speciālās izglītības klasēs un grupās.IL 59.panta trešā daļa paredz, ka pašvaldību speciālās izglītības iestādes, kas īsteno speciālās izglītības programmas pamatizglītības vai vidējās izglītības pakāpē un nodrošina internāta pakalpojumus, kā arī speciālās izglītības iestādes – attīstības vai rehabilitācijas centrus – finansē no valsts budžeta Ministru kabineta noteiktajā kārtībā.IL 17.panta trešās daļas 13.punkts paredz, ka republikas pilsētas pašvaldība un novada pašvaldība nodrošina ēdināšanu tās padotībā esošajās speciālās izglītības iestādēs, pirmsskolas izglītības grupās bērniem ar speciālām vajadzībām, speciālās izglītības klasēs Ministru kabineta noteiktajā kārtībā un apmērā.Noteikumu Nr.477 1.punkts paredz, ka noteikumi nosaka kārtību, kādā finansē speciālās izglītības iestādes un vispārējās izglītības iestāžu speciālās izglītības klases (grupas).Šāds Noteikumu Nr.477 1.punkta formulējums neaptver visu likuma pilnvarojuma saturu, it īpaši attiecībā uz ēdināšanu. Lūdzam novērst šo nepilnību un paredzēt attiecīgas izmaiņas projektā atbilstoši Ministru kabineta 2009.gada 3.februāra noteikumi Nr.108 "Normatīvo aktu projektu sagatavošanas noteikumi" 100.punktā noteiktajam.Savukārt regulējums par ēdināšanu Noteikumos Nr.477 ir tikai 7.punktā, kas noteic, ka pašvaldība nodrošina izglītojamo ēdināšanu tās padotībā esošajās speciālās izglītības iestādēs, pirmsskolas izglītības grupās bērniem ar speciālām vajadzībām, speciālās izglītības klasēs un internātskolās, ievērojot veselīga uztura pamatprincipus, un tas pats neatbilst likuma pilnvarojumam IL 17.panta trešās daļas 13.punktā.Vēršam uzmanību, ka Ministru kabineta 2012.gada 13.marta noteikumi Nr.172 "Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem", kas izdoti saskaņā ar Pārtikas aprites uzraudzības likuma 19.panta 3.1daļu nosaka uztura normas pirmsskolas izglītības programmas īstenojošo izglītības iestāžu izglītojamiem, vispārējās pamatizglītības, vispārējās vidējās izglītības un profesionālās izglītības iestāžu izglītojamiem, kā arī ilgstošas sociālās aprūpes un sociālās rehabilitācijas institūciju klientiem un ārstniecības iestāžu pacientiem.Ievērojot minēto, lūdzam precizēt projektu, lai pilnīgi izpildītu IL 17.panta trešās daļas 13.punktā pilnvarojumā noteikto. | **Saskaņošanā panākta vienošanās.**Papildināta anotācija ar skaidrojumu:Projekta 1.1. apakšpunkts nosaka, ka tiek mainīts, uz kādu Izglītības likuma pantu pamata noteikumi Nr. 477 ir izdoti, svītrojot “17. panta trešās daļas 13. punktu”. Attiecīgi Projekts paredz svītrot 7. punktu. Minētie grozījumu paredzēti, lai novērstu to, ka noteikumi Nr. 477 formāli dublē citus Ministru kabineta noteikumus. Ministru kabineta 2012.gada 13.marta noteikumi Nr.172 "Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem", nosaka uztura normas pirmsskolas izglītības programmas īstenojošo izglītības iestāžu izglītojamiem, vispārējās pamatizglītības, vispārējās vidējās izglītības, tai skaitā speciālo izglītības iestāžu izglītojamiem, jo speciālā izglītība ir vispārējās izglītības īpašais veids. Savukārt Ministru kabineta 2010.gada 28.decembra noteikumi Nr.1206 “Kārtība, kādā aprēķina, piešķir un izlieto valsts budžetā paredzētos līdzekļus pašvaldībām pamatizglītības iestādes skolēnu ēdināšanai” (izdoti saskaņā ar Bērnu tiesību aizsardzības likuma 61.panta 7.punktu) nosaka kārtību un apmēru, kādā valsts piešķir finansējumu 1. - 4. klases skolēnu ēdināšanai, tai skaitā speciālās izglītības klasēs. Savukārt pašvaldības, atbilstoši savām finansiālajām iespējām, nodrošina pirmskolas izglītojamo ēdināšanu un skolēnu ēdināšanu posmā 5. – 12. klase. | Projekts papildināts ar:1.1.svītrot norādē, uz kāda likuma pamata noteikumi ir izdoti, skaitļus un vārdus “17. panta trešās daļas 13. punktu”;1.4. svītrot 7. punktu; |
| **2.** |  | Lūdzam precizēt projektu atbilstoši IL un Vispārējās izglītības likumā lietotajai terminoloģijai, jo termins "speciālās skolas ar internātu" tajos netiek lietots. IL lieto terminu "speciālās izglītības iestādes" un "internāta pakalpojums". | **Ņemts vērā.** Grozījumu projektā vārdi “speciālās skolas ar internātiem” aizstāti ar vārdiem “speciālās izglītības iestādes, kas nodrošina internāta pakalpojumus”. |  |
| **3.** |  | Anotācijas kopsavilkumā skaidrots, ka projekta mērķis ir atbilstoši Izglītības likuma pārejas noteikumu 60.punktam, kas nosaka, ka termins "internātskola" no Izglītības likuma tiks izslēgts ar 2019.gada 1.augustu, veikt grozījumus Ministru kabineta 2016.gada 15.jūlija noteikumu Nr.477 "Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība" terminoloģijā. Pārbaudot, vai šāds termins nav minēts citos tiesību aktos, konstatējām, ka tiesību aktu portālā likumi.lv Ministru kabineta noteikumu teksta atlasē termins "internātskola" (dažādos locījumos) ir minēts vēl 34 Ministru kabineta noteikumos. Savukārt anotācijas IV sadaļā nav norādīti citi saistītie tiesību aktu projekti, kas paredzētu termina "internātskola" izmaiņas. Ministru kabineta 2009.gada 7.aprīļa noteikumu Nr.300 "Ministru kabineta kārtības rullis" 26.punkts paredz, ka, ja saistībā ar tiesību akta projektu nepieciešams izdarīt attiecīgus grozījumus arī citos hierarhiski tāda paša līmeņa tiesību aktos, vienlaikus ar sagatavoto projektu izskatīšanai Ministru kabinetā šajos noteikumos noteiktajā kārtībā iesniedz arī tiesību aktu projektus par nepieciešamajiem grozījumiem. Iesniedzot šādus saistītos tiesību aktu projektus, atbildīgā ministrija tiem var pievienot vienu apvienoto anotāciju, kas sagatavota atbilstoši šo noteikumu 4.punktā minētajai instrukcijai.Ievērojot minēto, lūdzam izvērtēt minēto aspektu, ja nepieciešams, sagatavot attiecīgus tiesību aktu projektus, kā arī precizēt anotācijas IV sadaļu | **Ņemts vērā,** papildinot anotācijas IV sadaļu.Izglītības un zinātnes ministrijas kompetencē ir 7 no atzinumā minētajiem 34 Ministru kabineta noteikumiem. Anotācijā norādām, ka atbilstoši grozījumi tiks sagatavoti šajos 7 Ministru kabineta noteikumos. Savukārt protokollēmuma projekts paredz, ka Ekonomikas ministrijai, Iekšlietu ministrijai, Vides aizsardzības un reģionālās attīstības ministrijai, Finanšu ministrijai, Kultūras ministrijai un Veselības ministrijai sagatavot un iesniegt Ministru kabinetā grozījumus to kompetencē esošajos Ministru kabineta noteikumos līdz 2019. gada 31. decembrim. |  |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts)

27.06.2019.

1079

M.Jansone,

67047973, modra.jansone@izm.gov.lv